NÁRODNÁ RADA SLOVENSKEJ REPUBLIKY

**VIII. volebné obdobie**

CRD-1802/2021

**690a**

**I n f o r m á c i a**

**výborov Národnej rady Slovenskej republiky o prerokovaní vládneho návrhu zákona, ktorým sa mení a dopĺňa zákon č. 442/2002 Z. z. o verejných vodovodoch a verejných kanalizáciách a o zmene a doplnení zákona č. 276/2001 Z. z. o regulácii v sieťových odvetviach v znení neskorších predpisov a ktorým sa menia a dopĺňajú niektoré zákony (tlač 690a) vo výboroch Národnej rady Slovenskej republiky v druhom čítaní**

 Výbor Národnej rady Slovenskej republiky pre pôdohospodárstvo a životné prostredie ako gestorský výbor k vládnemu návrhu zákona podáva Národnej rade Slovenskej republiky v  súlade s § 79 ods. 1 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov informáciu výborov Národnej rady Slovenskej republiky:

**I.**

 Národná rada Slovenskej republiky uznesením č. 1083 z 11. novembra 2021 pridelila vládny návrh zákona, ktorým sa mení a dopĺňa zákon č. 442/2002 Z. z. o verejných vodovodoch a verejných kanalizáciách a o zmene a doplnení zákona č. 276/2001 Z. z. o regulácii v sieťových odvetviach v znení neskorších predpisov a ktorým sa menia a dopĺňajú niektoré zákony (tlač 690) na prerokovanie týmto výborom:

 **Ústavnoprávnemu výboru Národnej rady Slovenskej republiky,**

**Výboru Národnej rady Slovenskej republiky pre pôdohospodárstvo a životné prostredie a**

**Výboru Národnej rady Slovenskej republiky pre verejnú správu a regionálny rozvoj.**

 Za gestorský výbor určila Výbor Národnej rady Slovenskej republiky pre pôdohospodárstvo a životné prostredie.

 Výbory prerokovali predmetný vládny návrh zákona v lehote určenej uznesením Národnej rady Slovenskej republiky.

**II.**

 Poslanci Národnej rady Slovenskej republiky, ktorí nie sú členmi výborov, ktorým bol vládny návrh zákona pridelený, neoznámili v určenej lehote gestorskému výboru žiadne stanovisko k predmetnému vládnemu návrhu zákona (§ 75 ods. 2 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov).

**III.**

 Výbory Národnej rady Slovenskej republiky, ktorým bol vládny návrh zákona pridelený zaujali k nemu nasledovné stanoviská:

 Ústavnoprávny výbor Národnej rady Slovenskej republikyuznesením č. 393 z 18. novembra 2021 s vládnym návrhom zákona **súhlasil** a odporučil ho Národnej rade Slovenskej republiky **schváliť s pripomienkami**.

Výbor Národnej rady Slovenskej republiky pre pôdohospodárstvo a životné prostredie uznesením č. 162 zo 16. novembra 2021 s vládnym návrhom zákona **súhlasil** a odporučil ho Národnej rade Slovenskej republiky **schváliť s pripomienkami.**

Výbor Národnej rady Slovenskej republiky pre verejnú správu a regionálny rozvoj o predmetnom vládnom návrhu dňa 18. novembra 2021 **nerokoval,** nakoľko podľa § 52 ods. 2 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov **nebol uznášaniaschopný**.

**IV.**

Z uznesení výborov Národnej rady Slovenskej republiky, uvedených v bode III. tejto informácie, vyplývajú tieto pozmeňujúce a doplňujúce návrhy:

1. V čl. I, 2. bode, § 2 písm. b) sa slová „slová „odpadových vôd“ nahrádzajú slovami „komunálnych odpadových vôd1) (ďalej len „odpadová voda“)“ a“ nahrádzajú slovami „slová „odvádzanie odpadových vôd“ nahrádzajú slovami „odvádzanie komunálnych odpadových vôd1) (ďalej len „odpadová voda“)“ a“.

*Odôvodnenie k bodu 1: Ide o legislatívno-technickú úpravu, spresnenie slov, ktoré sa majú návrhom zákona nahradiť a to z dôvodu, že sa slová „odpadových vôd“ nachádzajú v novelizovanom texte na viacerých miestach.*

**Ústavnoprávny výbor Národnej rady Slovenskej republiky**

**Výbor Národnej rady Slovenskej republiky pre pôdohospodárstvo a životné prostredie**

1. V čl. I, 24. bode sa vypúšťajú slová „celom texte“.

*Odôvodnenie k bodu 2: Ide o legislatívno-technickú úpravu, vypustenie nadbytočných slov v návrhu zákona.*

**Ústavnoprávny výbor Národnej rady Slovenskej republiky**

**Výbor Národnej rady Slovenskej republiky pre pôdohospodárstvo a životné prostredie**

1. V čl. I, bode 56, § 19 ods. 5 sa slová „v telese“ nahrádzajú slovami „v cestnom telese“.

*Odôvodnenie k bodu 3:* *Ide o legislatívno-technickú úpravu, ktorou sa precizuje navrhovaná terminológia v súlade s § 1 ods. 3 zákona č. 135/1961 Zb. o pozemných komunikáciách (cestný zákon) v znení neskorších predpisov (čl. 4 ods. 2 Legislatívnych pravidiel tvorby zákonov).*

**Výbor Národnej rady Slovenskej republiky pre pôdohospodárstvo a životné prostredie**

1. V čl. I, bode 109 § 42bc ods. 3 sa za slová „§ 4 ods. 4“ vkladá čiarka, slovo „uzatvorené“ sa nahrádza slovami „ktoré boli uzatvorené“ a za slová „účinných do 31.decembra 2021“ sa vkladá čiarka.

*Odôvodnenie k bodu 4: Ide o legislatívno-technickú úpravu, ktorou sa štylisticky precizuje navrhovaný právny text v súlade s čl. 4 ods. 2 Legislatívnych pravidiel tvorby zákonov.*

**Ústavnoprávny výbor Národnej rady Slovenskej republiky**

**Výbor Národnej rady Slovenskej republiky pre pôdohospodárstvo a životné prostredie**

1. V čl. I bode 112 v prílohe k zákonu č.442/2002 Z. z. „Zoznam preberaných právne záväzných aktov Európskej únie“ prvý bod znie:

„1. Smernica Rady 91/271/EHS z 21. mája 1991 o čistení komunálnych odpadových vôd (Ú.v. ES L 135, 30. 5. 1991; Mimoriadne vydanie Ú.v. EÚ, kap.15/zv.2) v znení smernice Komisie 98/15/ES z 27. februára 1998 (text s významom EHP) (Ú.v. ES L 67, 7. 3. 1998; Mimoriadne vydanie Ú.v. EÚ, kap.15/zv.4) nariadenia Európskeho parlamentu a Rady (ES) č. 1882/2003 z 29. septembra 2003 (Ú.v. EÚ L 284, 31. 10. 2003; Mimoriadne vydanie Ú.v. EÚ, kap.1/zv.4) a nariadenia Európskeho parlamentu a Rady (ES) č. 1137/2008 z 22. októbra 2008 (Ú.v. EÚ L 311, 21. 11. 2008).“.

*Odôvodnenie k bodu 5: : Ide o legislatívno-technickú úpravu, ktorou sa spresňuje citácia preberaných právne záväzných aktov Európskej únie v súlade so skrátenou citáciou uverejnenou v príslušných úradných vestníkoch Európskej únie.*

**Ústavnoprávny výbor Národnej rady Slovenskej republiky**

**Výbor Národnej rady Slovenskej republiky pre pôdohospodárstvo a životné prostredie**

1. V čl. II, bode 4, § 24 ods. 1 písm. e) sa slová „v jeho dôsledku“ nahrádzajú slovami „v dôsledku ním vydaného povolenia“.

*Odôvodnenie k bodu 6:* *Ide o legislatívno-technickú úpravu, ktorou sa v súlade s úvodnou vetou precizuje právny text (čl. 4 ods. 2 Legislatívnych pravidiel tvorby zákonov), aby bolo jednoznačne zrejmé, že v dôsledku vydaného povolenia orgánom štátnej vodnej správy dôjde k nesplneniu environmentálnych cieľov podľa § 5.*

**Ústavnoprávny výbor Národnej rady Slovenskej republiky**

**Výbor Národnej rady Slovenskej republiky pre pôdohospodárstvo a životné prostredie**

1. V čl. II, bode 5, § 26 ods. 4 prvej vete sa slovo „zmluva“ nahrádza slovami „písomná zmluva“.

*Odôvodnenie k bodu 7: Ide o legislatívno-technickú úpravu, ktorou sa v súlade s § 15 ods. 5 a § 16 ods. 5 platného znenia zákona o verejných vodovodoch a verejných kanalizáciách v spojitosti s predloženou novelou zákona (čl. I) precizuje, že vlastníci prevádzkovo súvisiacich verejných vodovodov alebo ich častí (resp. vlastníci prevádzkovo súvisiacich verejných kanalizácií alebo ich častí) si upravia svoje vzájomné práva a povinnosti v písomnej zmluve; (čl. 4 ods. 2 Legislatívnych pravidiel tvorby zákonov).*

**Ústavnoprávny výbor Národnej rady Slovenskej republiky**

**Výbor Národnej rady Slovenskej republiky pre pôdohospodárstvo a životné prostredie**

1. V čl. II, bode 5, v poznámke pod čiarou k odkazu 32a sa slová „§ 2 ods. 1 písm. m)“ nahrádzajú slovami „§ 2 písm. m)“.

*Odôvodnenie k bodu 8: : Ide o legislatívno-technickú úpravu, ktorou sa odstráni chyba, a to z dôvodu, že § 2 zákona č. 442/2002 Z. z. v znení neskorších predpisov sa nedelí na odseky.*

**Ústavnoprávny výbor Národnej rady Slovenskej republiky**

**Výbor Národnej rady Slovenskej republiky pre pôdohospodárstvo a životné prostredie**

1. V čl. II bode 29 v prílohe č. 6 body 1 až 4 znejú:

„1. Smernica Rady 91/271/EHS z 21. mája 1991 o čistení komunálnych odpadových vôd (Ú.v. ES L 135, 30. 5. 1991; Mimoriadne vydanie Ú.v. EÚ, kap.15/zv.2) v znení smernice Komisie 98/15/ES z 27. februára 1998 (text s významom EHP) (Ú.v. ES L 67, 7. 3. 1998; Mimoriadne vydanie Ú.v. EÚ, kap.15/zv.4) nariadenia Európskeho parlamentu a Rady (ES) č. 1882/2003 z 29. septembra 2003 (Ú.v. EÚ L 284, 31. 10. 2003; Mimoriadne vydanie Ú.v. EÚ, kap.1/zv.4) a nariadenia Európskeho parlamentu a Rady (ES) č. 1137/2008 z 22. októbra 2008 (Ú.v. EÚ L 311, 21. 11. 2008).

2. Smernica Rady 91/676/EHS z 12. decembra 1991 o ochrane vôd pred znečistením dusičnanmi z poľnohospodárskych zdrojov (Ú.v. ES L 375, 31.12.1991; Mimoriadne vydanie Ú.v. EÚ, kap.15/zv.2) v znení nariadenia Európskeho parlamentu a Rady (ES) č. 1882/2003 z 29. septembra 2003 (Ú.v. EÚ L 284, 31.10.2003; Mimoriadne vydanie Ú.v. EÚ, kap.1/zv. 4) a nariadenia Európskeho parlamentu a Rady (ES) č. 1137/2008 z 22. októbra 2008 (Ú.v. EÚ L 311, 21.11.2008).

3. Smernica Rady 98/83/ES z 3. novembra 1998 o kvalite vody určenej na ľudskú spotrebu (pitná voda) (Ú.v. ES L 330, 5.12.1998; Mimoriadne vydanie Ú.v. EÚ, kap.15/zv.4) v znení nariadenia Európskeho parlamentu a Rady (ES) č. 1882/2003 z 29. septembra 2003 (Ú.v. EÚ L 284, 31.10.2003; Mimoriadne vydanie Ú.v. EÚ, kap. 1/zv.4) nariadenia Európskeho parlamentu a Rady (ES) č. 596/2009 z 18. júna 2009 (Ú.v. EÚ L 188, 18. 7. 2009) a smernice Komisie (EÚ) 2015/1787 zo 6. októbra 2015 (Ú.v. EÚ L 260, 7.10.2015).

4. Smernica 2000/60/ES Európskeho parlamentu a Rady z 23. októbra 2000, ktorou sa stanovuje rámec pôsobnosti pre opatrenia Spoločenstva v oblasti vodného hospodárstva (Ú.v. ES L 327, 22.12.2000; Mimoriadne vydanie Ú.v. EÚ, kap.15/zv.5) v znení rozhodnutia č. 2455/2001/ES Európskeho parlamentu a Rady z 20. novembra 2001 (text s významom pre EHP) (Ú.v. ES L 331, 15.12.2001; Mimoriadne vydanie Ú.v. EÚ, kap.15/zv.6) smernice Európskeho parlamentu a Rady 2008/32/ES z 11. marca 2008 (Ú.v. EÚ L 81, 20.3.2008) smernice Európskeho parlamentu a Rady 2008/105/ES zo 16. decembra 2008 (Ú.v. EÚ L 348, 24.12.2008) smernice Európskeho parlamentu a Rady 2009/31/ES z 23. apríla 2009 (text s významom pre EHP) (Ú.v. EÚ L 140, 5.6.2009) smernice Európskeho parlamentu a Rady 2013/39/EÚ z 12. augusta 2013 (text s významom pre EHP) (Ú.v. EÚ L 226, 24.8.2013) smernice Rady 2013/64/EÚ zo 17. decembra 2013 (Ú.v. EÚ L 353, 28.12.2013), smernice Komisie 2014/101/EÚ z 30.októbra 2014(text s významom EHP) (Ú.v. EÚ L311, 31.10.2014).“.

*Odôvodnenie k bodu 9:* *Ide o legislatívno-technickú úpravu, ktorou sa spresňuje citácia preberaných právne záväzných aktov Európskej únie v súlade so skrátenou citáciou uverejnenou v príslušných úradných vestníkoch Európskej únie.*

**Ústavnoprávny výbor Národnej rady Slovenskej republiky**

**Výbor Národnej rady Slovenskej republiky pre pôdohospodárstvo a životné prostredie**

**V.**

 **Výbor pre pôdohospodárstvo a životné prostredie** ako gestorský výboro návrhu spoločnej správy výborov o prerokovaní vládneho návrhu zákona, ktorým sa mení a dopĺňa zákon č. 442/2002 Z. z. o verejných vodovodoch a verejných kanalizáciách a o zmene a doplnení zákona č. 276/2001 Z. z. o regulácii v sieťových odvetviach v znení neskorších predpisov a ktorým sa menia a dopĺňajú niektoré zákony (tlač 690a) **nerokoval,** pretože podľa § 52 ods. 2 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov nebol uznášaniaschopný.

 Uznesením výboru č. 155 zo 14. októbra 2021 poveril Vladimíra Zajačika v súlade s § 80 zákona č. 350/1996 Z. z. o rokovacom poriadku v znení neskorších predpisov za spoločného spravodajcu, ktorý predkladá predmetnú informáciu a bude predkladať návrh na ďalší postup.

Jaroslav **K a r a h u t a**, v. r.

predseda výboru